
A Szent László Gimnázium iskolai értesítői (1911–1949)

A gimnázium alapításának körülményei és a története rajzolódik ki a tanulmány első részében a kezdetektől napjainkig. Ezután az iskolai értesítők szerkezetéről, felépítéséről és kialakulásuk törvényi hátteréről esik szó. Ezek a dokumentumok bemutatják az iskola életét, a tanév történéseit, a tanárok tevékenységét, az iskola felszerelését, a tanulók névsorát, érdemjegyeit valamint tájékoztatót adnak a következő tanévre vonatkozóan. Külön fejezet foglalkozik az adott iskola értesítőivel, hiszen annak ellenére, hogy a felépítésük megegyezik más intézmények hasonló dokumentumaival mégis különbözőek. A fejezetek tartalmának bővebb kifejtését példák teszik szemléletesebbé.
A dolgozat nagy része bibliográfia, ami lehetővé teszi a keresést a feldolgozott időszak évkönyveiben, nagy segítséget nyújtva a helytörténészeknek, diákoknak, érdeklődőknek.



